ปวดหัวตึงๆ หน้าผากกับข้างหลัง+จี๊ดๆบ้างที่ด้านขวาหลังหู แต่ไม่มีอาการอื่น เป็นหลังจากฉีดวัคซีน เป็นมา 4วันแล้ว คือมันเกี่ยวกันมั้ยคะ แล้วควรไปหามั้ย
สวัสดีค่ะ หากวัคซีนที่ฉีด หมายถึงวัคซีนป้องกันโรคโควิด 19นั้น อาจทำให้มีอาการต่างๆ หลังฉีดได้ เช่น ปวดศีรษะ มีไข้ คลื่นไส้ ปวดเมื่อยกล้ามเนื้อและข้อ เป็นต้น นอกจากนี้ อาจมีอาการที่พบได้ไม่บ่อยอีก เช่น เช่น เวียนศีรษะ มึนงง ใจสั่น ปวดท้อง อาเจียน ความอยากอาหารลดลง เหงื่อออกมากผิดปกติ ต่อมน้ำเหลืองโต อาการเหมือนเป็นไข้หวัดใหญ่ เช่น มีไข้ เจ็บคอ น้ำมูกไหล ไอ เป็นต้นทั้งนี้ อาการต่างๆ มักเกิดขึ้นหลังจากฉีดวัคซีนในวันนั้น และอาจเป็นต่อเนื่องอีก 1-2 วันได้ดังนั้น หากผ่านมา 4 วันแล้ว และเพิ่งมีอาการปวดหัว หรือปวดหัวต่อเนื่องมา 4 วันแล้ว ก็ไม่น่าเกิดจากผลข้างเคียงของวัคซีนค่ะ แต่อาจเกิดจากสาเหตุ เช่น ปวดศีรษะจากความเครียด นอนพักผ่อนไม่เพียงพอ ใช้สายตามากไป มีสายตาสั้นหรือเอียงหรือยาว และต้องเพ่งสายตา การดื่มเครื่องดื่มที่มีคาเฟอีน หรือแอลกอฮอล์ อากาศที่ร้อนไป หรือเกิดจากโรคต่างๆ เช่น ไซนัสอักเสบ หูชั้นกลางอักเสบ มีฟันผุ เหงือกอักเสบ เป็นต้นในเบื้องต้น ไม่ว่าจะปวดจากอะไร การลดอาการปวด ได้แก่ การลดความเครียด นอนพักผ่อนให้เพียงพอ ไม่นอนดึก ออกกำลังกายสม่ำเสมอ งดการดื่มเครื่องดื่มที่มีคาเฟอีนต่างๆ และแอลกอฮอล์ ไม่ใช้สายตามากเกินไป เป็นต้น และทานยาแก้ปวด เช่น พาราเซตามอล ไอบูโพรเฟน เป็นต้น หากอาการเป็นต่อเนื่องไม่หายไป หรือเป็นรุนแรงขึ้น ก็ควรไปพบแพทย์เพื่อตรวจค่ะ